stanford-oval/wikipedia huggingface dataset:
גוט טאלנט ישראל עונה 2
מופע הילדים

מופע הילדים שודר בשני חלקים. החלק הראשון שודר ב-20 בינואר 2019 והחלק השני שודר ב-27 בינואר 2019.
במופע הילדים השתתפו בסך הכול 18 מתמודדים. במופע ניצחה המתמודדת יעל דנון.
| חלק | סדר | שם המתמודד/ת | כישרון | תוצאה |
| --- | --- | --- | --- | --- |
| חלק 1 | 1 | ג'ימנסט מזכרת בתיה | אקרובטיקה | הפסידו |
| חלק 1 | 2 | רפאל בכר | שירה | הפסיד |
| חלק 1 | 3 | ליבי ויורי | ריקוד | הפסידו |
| חלק 1 | 4 | שחר ון בירן | קוסם ומנטליסט | הפסיד |
| חלק 1 | 5 | מיקה כהן | אומנות קרקס | הפסידה |
| חלק 1 | 6 | להקת "3D" | שירה וניגון | הפסידו |
| חלק 1 | 7 | המחול האירי | ריקוד אירי | הפסידו |
| חלק 1 | 8 | נועם לנין | שירה | הפסידה |
| חלק 1 | 9 | רומן קורמלוב | ריקוד | הפסיד |
| חלק 2 | 10 | Wave Crew | ריקוד | הפסידו |
| חלק 2 | 11 | עדי גולדשמידט | סטנדאפ | הפסיד |
| חלק 2 | 12 | מעופפי חיפה | אקרובטיקה | הפסידו |
| חלק 2 | 13 | מיה גרול | שירה | הפסידה |
| חלק 2 | 14 | סוף ארזי | ריקוד | הפסיד |
| חלק 2 | 15 | רביעיית סקסופונים | ניגון בסקסופון | הפסידו |
| חלק 2 | 16 | יעל דנון | שירה | ניצחה |
| חלק 2 | 17 | מיקה ודורי / הסטאקינג גירלס | ספיד סטאקס | הפסידו |
| חלק 2 | 18 | נועה ורעות גולן | ריקוד | הפסידו |
חצי הגמר

שלב חצי הגמר חולק לשני חצאים. חצי הגמר הראשון (שחולק לשני חלקים) שודר ב-14 בפברואר וב-21 בפברואר 2019. חצי הגמר השני שודר ב-4 במרץ 2019.
בשלב זה קיבלו השופטים עוד שני כפתורי "גולדן באזר" משותפים והמנחים קיבלו גם הם כפתור "גולדן באזר" משלהם.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  | סדר | שם המתמודד/ת | כישרון | הצבעת השופטים | הצבעת המנחים | תוצאה |
חצי גמר ראשון: 14 בפברואר 2019
| חצי גמר ראשון | 1 | אלפנקס | ריקוד | – | – | עברו |
| חצי גמר ראשון | 2 | רומיאו | דיבור מהבטן | – | – | עבר |
| חצי גמר ראשון | 3 | ווקה תקווה | שירה | – | – | הודחו |
| חצי גמר ראשון | 4 | ניסים רובין | קוסמות |  | – | אוטומטית בגמר |
חצי גמר ראשון: 21 בפברואר 2019
| חצי גמר ראשון | 1 | אמיר וג'ניפר | אומנות קרקס | – | – | עברו |
| חצי גמר ראשון | 2 | לאון רומנצ'וק | מופע בובות קומי | – | – | הודח |
| חצי גמר ראשון | 3 | ג'מבו שואו | ריקוד | – | – | הודחו |
| חצי גמר ראשון | 4 | רק לגעת (אורן וזהבה) | ריקוד עם כיסא גלגלים | – | – | עברו |
חצי גמר שני: 4 במרץ 2019
| חצי גמר שני | 1 | פלג סולרסקי | ריקוד | – | – | עברה |
| חצי גמר שני | 2 | שלומי בן דוד | קוסמות | – | – | הודח |
| חצי גמר שני | 3 | סילבינה אסקפה | שירה | – | – | הודחה |
| חצי גמר שני | 4 | להקת דמנטה | ריקוד ותיפוף | – |  | אוטומטית בגמר |
| חצי גמר שני | 5 | שליו טבעי ונזיד | קומדיה | – | – | הודחו |
| חצי גמר שני | 6 | אלי ופולינה | ריקוד | – | – | הודחו |
| חצי גמר שני | 7 | נבחרת האקרובטיקה | אקרובטיקה |  | – | אוטומטית בגמר |
| חצי גמר שני | 8 | גברת רביע | קומדיה | – | – | עברה |
הגמר

גמר התחרות התקיים ב-16 באפריל 2019 ובו השתתפו 9 מתמודדים. בתום כל הביצועים נבחרו נבחרת האקרובטיקה, אמיר וג'ניפר ופלג סולרסקי כשלישיית הגמר ועברו לבחירת הקהל. במקום הראשון בגמר ע"פ בחירת הקהל, ניצחו נבחרת האקרובטיקה: דניאל אורלביץ', לידר דנה, ינאי כלפה ואפי סאץ'. הם המנצחים של העונה.
| סדר | שם המתמודד/ת | כישרון | תוצאה> החלטת השופטים | תוצאה> החלטת הקהל |
| --- | --- | --- | --- | --- |
| 1 | אמיר וג'ניפר | אומנות קרקס | עברו | הפסידו |
| 2 | רומיאו | דיבור מהבטן | הודח |  |
| 3 | להקת דמנטה | ריקוד ותיפוף | הודחו |  |
| 4 | ניסים רובין | קוסמות | הודח |  |
| 5 | אלפנקס | ריקוד | הודחו |  |
| 6 | רק לגעת (אורן וזהבה) | ריקוד עם כיסא גלגלים | הודחו |  |
| 7 | גברת רביע | קומדיה | הודח |  |
| 8 | נבחרת האקרובטיקה | אקרובטיקה | עברו | ניצחו |
| 9 | פלג סולרסקי | ריקוד | עברה | הפסידה |
XxxHolic

| --- | --- |
 
הוֹריקוּ
 סוגה:  קומדיה, דרמה, אימה, פסיכולוגי, רומנטי, על טבעי

 מאנגה: XxxHOLIC
 יוצר:  קלאמפ(CLAMP)
 הוצאה:  Kodansha (יפן)
 התפרסם לראשונה במגזין:  Weekly Young Magazine (יפן)
 קהל יעד:  סיינן, שונן
 תקופת הפרסום המקורית:  24 בפברואר 2003 – 9 בפברואר 2011
 מספר הכרכים שהתפרסמו:  16 כרכים

 סרט: xxxHolic: A Midsummer Night's Dream
 במאי:  טסוּטוֹמוּ מיזוּשימה (Tsutomu Mizushima)
 סטודיו:  Production I.G
 הופעת בכורה:  20 באוגוסט 2005
 משך הקרנה:  60 דקות

 אנימה: xxxHolic
 אורך פרק:  25 דקות
 במאי:  טסוּטוֹמוּ מיזוּשימה (Tsutomu Mizushima)
 אולפני אנימציה:  Production I.G
 רשת שידור:  Tokyo Broadcasting System (יפן)
 מדבבים בשפה העברית:  לא שודר בעברית
 תקופת שידור מקורית:  6 באפריל 2006 – 28 בספטמבר 2006
 מספר הפרקים:  24

 אנימה: xxxHolic: kei
 אורך פרק:  25 דקות
 במאי:  טסוּטוֹמוּ מיזוּשימה (Tsutomu Mizushima)
 אולפני אנימציה:  Production I.G
 רשת שידור:  Tokyo Broadcasting System (יפן)
 מדבבים בשפה העברית:  לא שודר בעברית
 תקופת שידור מקורית:  3 באפריל 2008 – 26 בספטמבר 2008
 מספר הפרקים:  13

 OVA
 במאי:  טסוּטוֹמוּ מיזוּשימה(Tsutomu Mizushima)
 סטודיו:  Production I.G
 מספר הפרקים ששודרו:  2
 תקופת שידור מקורית:  2009

 רומן: ANOTHERHOLiC Landolt-Ring Aerosol
 יוצר:  ניסיאוֹ ייסין
 מאייר:  קלאמפ
 הוצאה:  קודאנשה
 תקופת הפרסום המקורית:  1 באוגוסט 2006
 מספר הכרכים שהתפרסמו:  1

 יצירות שקשורות
 צובאסה כרוניקל  סאקורה לוכדת הקלפים  האביר הקסום ראִירף  צ'וביטס  קובאטו  סם חוקי  לופין 3  עני חתול  יורוסאי יתסורה
xxxHolic (ביפנית: ホリック×××), מבוטא איקס איקס איקס הוליק, היא מאנגת ואנימת סיינן שנכתבת על ידי קלאמפ. היא מפורסמת במגזין הצעירים של קודנשה מאז 2003 תחת התווית KC Deluxe. היא מפורסמת בארצות הברית על ידי Del Rey Manga ובבריטניה על ידי טנושימי.
העלילה עוקבת אחר תלמיד תיכון, קימיהירוֹ וואטאנוּקי, שיכול לראות רוחות ונשמות. במקרה הוא נכנס לחנות למילוי משאלות המנוהלת על ידי מכשפה רבת עוצמה, יוּקו היצ'יהארה, שמסכימה למלא את משאלתו של וואטאנוקי, להפסיק לראות רוחות ושדים בתמורה לכך שהוא יעבוד בחנות שלה. העבודות השונות שוואטאנוקי מקבל מיוּקו חושפות אותו ואת החברים שלו לתופעות מסוכנות ומוזרות מסביבם. העלילה שונה במקצת בין המאנגה לאנימה, אבל קו העלילה הבסיס זהה בין השנים.
הסרט xxxHolic: A Midsummer Night's Dream (בעברית:איקס איקס איקס הוליק: חלום לילות אמצע הקיץ) יצא לאקרנים ביפן ב-20 באוגוסט 2005. הDVD של הסרט יצא ב-24 בנובמבר 2006 וסדרת אנימה עלתה לאוויר בערוץ TBS ב-6 באפריל 2006 ביפן. גם הסרט וגם האנימה הופצו בארצות הברית על ידי Funimation En. עונה שנייה לאנימה, נקראה xxxHolic: Kei (ביפנית: xxxHOLiC◆継) ושודרה מ-3 באפריל ל-26 ביוני 2008.
אחרי הסיום של העונה השנייה, הוכרז על פרק מיוחד ייצא רק לDVD. הכריזו כי הוא יצא ביחד על כרך 14 של המאנגה ב-16 בינואר 2009.
בדומה להכרזה ע בהוצאה האחות של xxxHolic, צובאסה כרוניקל חודש קודם לכן, ב-28 באפריל 2008, בפרק 157 תתחיל הפסקה של 5 שבועות, הוכרז כי xxxHolic מתקרבת לסיומה.
אף על פי שלא ממש איששו את ההכרזה באתר של Manga Entertainment, העונה הראשונה תשודר בבריטניה על ידם ולא על ידי Revelation Films.
עלילה

קימיהירוֹ וואטאנוּקי הוא תלמיד תיכון הרדוף על ידי יוקאי, שדים ורוחות שיש להם משיכה חזקה אליו. היוקאי הם בלתי נראים לאחרים ומפגשים איתם יכולים להיות מסוכנים מאוד. לאחר שהוא נכנס לחנות שממלא משאלות חייו רק הופכים למסוכנים ומעניינים יותר.
החנות מנוהלת על ידי יוּקו היציהארה, מכשפה מסתורית ויפה בעלת מוניטין רב ושמות רבים אצל חוג אנשים מצומצם. היא מוכנה למלא את בקשתו של וואטאנוקי ולגרום ליוקאי הרודפים אותו לעזוב אותו, במחיר מסוים. המחיר, לפי יוּקו, חייב להיות שווה ערך למשאלה. לכן, הוא זמנית יהיה עובד בחנותה.
עבודתו של וואטאנוקי כוללת שליחויות, שבהם הוא מתמודד עם אירועים על טבעיים, ועבודה שוטפת בחנות.
אהובתו הימאווארי קונוגי ו"יריבו" שיזוקה דומקי מצטרפים אליו לפעמים לעבודות שיוּקו נותנת לו. השלושה מתקרבים אחד אל השני למרות הריבים בין וואטנוקי לדומקי.
הדמויות

קימיהירו וואטאנוקי - הוא תלמיד תיכון טיפוסי שגר לבד. הוא ריאליסטי ואנוכי, אך הוא גם מתרגז בקלות רבה, במיוחד כאשר מדובר בדרישותיה הבזבזניות של יוּקו או לגישתו המאופקת של דומקי. וואטאנוקי מתחיל לעבוד אצל יוּקו בתמורה למילוי משאלתו: לא לראות רוחות ושדים יותר לעולם. למרות העובדה שהוא שונא את יכולתו, וואטנוקי עוזר הרבה פעמים לאנשים שהוא בא איתם במגע בגלל כוחו, אפילו כאשר לא מבקשים את עזרתו. חוץ מדומקי והימאווארי, לא נראה שיש לוואטאנוקי חברים אחרים; בגלל עובדה זו יוּקו יורדת עליו הרבה פעמים.
יוּקו היציהארה - היא קוסמת חזקה מאוד הידועה בעיקר ביכולתה לשלוח אנשים לממדים וזמנים שונים, ולכן היא נקראת גם מכשפת הממדים. היא ידועה גם בכך שהיא ממלאת כמעט כל משאלה, בתמורה לתשלום השווה לערך המשאלה. היא מכירה אנשים רבים, ביניהם גם קלאו ריד אשר יחד איתו היא יצרה את שני המוקונה. למרות אופייה המשוחרר, יוּקו חכמה מאוד ורצינית בזמנים הנכונים.
שיזוּקה דוֹמֶקי - הוא חבר לכיתתו של וואטאנוקי ויריבו למחצה. הוא חבר במועדון החץ וקשת של בית ספרו ולעיתים קרובות גם משתתף בתחרויות. הוא גר במקדש בבעלות סבא רבא שלו. אישיותו של דומקי היא הפוכה לזו של וואטאנוקי מכיוון שהוא רגוע וסרקסטי. לדומקי יש את היכולת להיפטר מרוחות רעות והוא חסין לרוב הקללות, בעיקר בגלל שושלתו וצורת גידולו על ידי סבו במקדש.
הימאווארי קוּנוֹגי - היא אהובתו העיקרית של וואטאנוקי. היא ילדה אוהבת וחמודה, אך מביאה מזל רע לכל מי שבסביבתה.
עיבודים > סרט

סרט בשם "xxxHolic: A Midsummer Night's Dream" ("איקס איקס איקס הוליק: חלום של לילות אמצע הקיץ") יצא לאקרנים ב-20 באוגוסט 2005. שמו של הסרט מבוסס על שמו של המחזה של שיקספיר.
בסרט, יוּקו מקבלת בקשה מאישה לחזור אל אחוזתה שמסיבה מסוימת לא נותנת לה להיכנס. יוּקו אמרה שמכיוון שוואטאנוקי היה זה שהביא את הלקוחה לחנות הוא צריך להיות זה שימלא את משאלתה. דומקי בא גם הוא לעזור עם יוּקו אשר באה לא רק על מנת למלא את משאלתה של הלקוחה שלה אלא מכיוון שהיא הוזמנה אל האחוזה עם אספנים מפורסמים רבים. בתוך האחוזה ישנם חדרים מוזרים ומכתבים אשר אומרים לאורחים מה לעשות במקום המארח. האספנים מעלים תאוריה על מכירה פומבית מסתורית באגדה אורבאנית. אחד לאחר השני האספנים נעלמים. זה נהיה ברור שמשהו יותר מסתורי וזדוני קורה במהלך הלילה. המטרה האמיתית של ההזמנה חייבת להתגלות על מנת שיוּקו והמתלווים אליה יפתרו את התעלומה.
הסרט נבחר להיות הסיום של פסטיבל הסרטים המונפשים היוקרתי אנסי 2006 בקטגוריית הסרטים המלאים.
עיבודים > סדרת האנימה

העונה הראשונה של סדרת האנימה עלתה לאוויר בערוץ TBS ב-6 באפריל 2006 ביפן והסתיימה ב-28 בספטמבר 2006, עם 24 פרקים. גם האנימה וגם הסרט בוימו על ידי טסוטומו מיזושימה. אגהא הוקאווה, מנהלי קלאמפ והכותבים הראשיים בתור המוציאים לפועל של סדרת האנימה. מפני שעבדו על הסדרה כמה אולפני ציור, העלילה אינה שלמה כמו במאנגה, בעיקר בנוגע האזכורים של צובאסה כרוניקל וסאקורה לוכדת הקלפים (אף על פי ששרביטה של סאקורה מסאקורה לוכדת הקלפים ושרביטו של פאי מצובאסה נראים בפרק 18 כאשר וואטאנוקי במחסן החנות, שרביטו של פאי נראה גם בפרק 8 בתור מחבט.
העונה השנייה, xxxHolic: Kei(xxxHOLiC◆継)o, שודרה לראשונה בערוץ TBS ב-3 באפריל 2008 ביפן ונגמרה ב-26 בינואר 2008, עם 13 פרקים. קיי (kei) ביפנית זה המשך. הצוות הראשי והמדבבים נשארו מהעונה הראשונה. בפרק 154 של המאנגה, יש חלק המציע לצופים הצצה לעונה הבאה. הוא מראה פרקים הזהים גם במאנגה וגם באנימה.
העונה הראשונה של האנימה הייתה די נאמנה ל"ציר הזמן" שבמאנגה, לעומת זאת, בקיי הפרקים מתרכזים ברקע של כמה מהסיפורים הקטנים יותר במאנגה. השינוי הכי ברור בקיי הוא שהסיפור של קוהאנה טסויורי הוצג מוקדם יותר באנימה. היא יכלה להיכנס לחנותה של יוּקו בלי לבקש משאלה. בפרק 10 של האנימה הסיפור שונה מהמאנגה שבה תפקידה של קוהאנה עדיין פעיל. באנימה היא פתרה את בעייתה לבד ולא השתתפה יותר.
קישורים לצובאסה כרוניקל נראו, שלא כמו בעונה הראשונה, בקיי. בפרק 7, קשר עם הOVA (Tsubasa's Tokyo Revelations ) קורה עם מכלי המים, שהם אותם המכלים שהשתמשו בOVA על מנת למלא את מאגר המים התת-קרקעי בבניין ממשלת טוקיו. נוסף על כך, בפרק הביצה שניתנה על ידי וואטאנוקי ליוּקו זהה לביצה שסאקורה החזירה למערה ב-OVA.
עיבודים > OVA

OVA של שני די-וי-די (DVD) יצאו ל-xxxHolic. הראשון יצא ב-16 בינואר 2009 עם הכרך ה14 של המנגה. שני די-וי-די OVA אחרים שיהיו מקושרים לאלה יצאו לצובאסה כרוניקל. הדיוידי הראשון יצא בפברואר, 2009. לא ידוע אם הOVA ימשיך אחרי הסיפור של הימאווארי לסיפור הבא, או שזה יהיה סיום רק לאנימה.
רומן

HOLiC ANOTHERHOLiC Landolt-Ring Aerosol ××× הוא רומן (Novel) בתוך הסדרה שנכתב על ידי ניסיאוֹ ייסין ופורסם ביפן ב-1 באוגוסט 2006. הפרק הראשון של הרומן, OUTERHOLiC, היה הבסיס לפרק 17 של האנימה. הרומן כולל ציורים מקוריים של קלאמפ. דל ריי הכריזו שהרומן יפורסם באנגלית ויצא לאור ב-14 באוקטובר 2008.
Themes(נושאים)

וואטאנוקי גדל ומשתנה בעקבות ניסיונותיו מפגישות עם אנשים אחרים. לפי אגדת עם מכרך 2. יוּקו היא האחת שתשנה את וואטאנוקי. למרות זאת, משתמע שהוא יהיה הקשר בין דומקי ל יוּקו ושהקשר ביניהם צפוי מראש.
לאחרונה בסיפור היה קישור לx/1999, כש יוּקו אומרת משהו המזכיר את מה שקַקְיוֹ קוּזוֹקי אומר בחלק מסוים של הסיפור: "על מנת לשנות את העולם, אתה צריך להשתנות בעצמך".
רעיון כמו זה הוא הבסיס להיטְסוּזֶן (必然), אשר הוכר לנו לראשונה על ידי יוּקו.
להיטסוזאן אין פירוש ישיר לשפה אחרת, אבל אפשר לפרשו כגורל, הבלתי נמנע או חריצת דין. לכל דבר ישנה סיבה.
הפירוש של היטְסוּזֶן לגורל אינו לא נכון, אבל בתוכן הסיפור, גורל הוא דבר שאי אפשר לשנותו ומוכלת. היטסוזאן הוא הרעיון שפעולה כל שהיא היא בלתי נמנעת כי אחרת אירועים מסוימים בעתיד לא יקרו. לכן, כל החלתה ופעולה לא קורת סתם, ולכן לא יכולים להיות צירופי מקרים, רק היטְסוּזֶן.
רעיון אחר המוצג בxxxHolic ועבודות אחרות של קלאמפ נמצא בכרך הראשון של המאנגה. כאשר וואטאנוּקי מציג את עצמו בפני יוּקו, הוא אומר לה את שמו האמיתי על מנת להיות מנומס. מפני ששמו הוא אזכור ברור לתאריך הולדתו (בקנג'י שמו נכתב 四月一日, משמעות שמו היא גם 1 באפריל, תאריך יום הולדת זהה לזה של סאקורה קינומוטו מסאקורה לוכדת הקלפים והתגלמותה בצובאסה), הוא נתן לה שני חלקי מידע משמעותיים עליו שיתנו למישהו לגלות את הכול עליו (לפי יום הולדתו) ולשלוט בגורלו (לפי שמו). רעיון זה הופיע קודם לכן בטוקיו בַבילון, כשסוּבארוּ סוּמרָגי עשה טעות דומה וגילה את שמו לסֵישירוֹ סאקוּראזוּקה.
קישורים לסדרות אחרות > סדרות קלאמפ

אחד מהגורמים המשפיעים המשמעותיים ב-xxxHolic הוא הקישורים בין סדרות קלאמפ השונות; הרבה מהדמויות של קלאמפ מחוץ לxxxHolic מופיעות או מוזכרות במאנגה. בפרק 3, יוּקו מספרת לוואטאנוקי על ילדה החיה בעולם זה עם החבר שלה: סאקורה קינומוטו, הדמות הראשית של סאקורה לוכדת הקלפים. בפרקים ה12 וה13, דמות מצובאסה כרוניקל, אחת העבודות האחרות של קלאמפ, מופיעה לראשונה בסיפור. יוּקו היצ'יהארה מופיעה באופן דומה בצובאסה. בפרק 13, וואטאנוקי פוגש את מוֹקוֹנה שלפי יוּקו מוצר במודל של המוֹקוֹנה המקורי מ האביר הקסום ראִירף (Magic Knight Rayearth). בפרק 8, כשוואטאנוקי הולך לחנות תרופות, הוא פוגש את קזאהיה וריקוּאוֹ, דמויות מ Legal Drug. מגדת עתידות, חברה של יוּקו, מופיעה בקוֹבאטוֹ וגם מופיעה בפרק 16 של xxxHolic, אף על פי שלמגדת עתידות יש חלק משמעותי יותר בxxxHolic. בנוסף, חפצים שונים, כמו אוזניות הדומות לאוזניים של פרסוקום (מצ'וביטס), או שרביטה של סאקורה מסאקורה לוכדת הקלפים, וגם הספר הראשון שצ'י קוראת בצ'וביטס מופיעה. השימוש של יוּקו ב"היטסוּזֶן" מופיעה גם בסאקורה לוכדת הקלפים על ידי מהוֹ מיזוּקי כשהיא אומרת "אין צירופי מקרים, רק היטסוזן". הקישורים בין סדרות אחרות לxxxHolic הם אחת מהנקודות החשובות בxxxHolic, ושתי הסדרות צובאסה וxxxHolic מחוברות באופן קבוע ורצף הזמנים שבתיהם עובר באותה הצורה.
קישורים לסדרות אחרות > סדרות אחרות

סדרות אחרות שלא קשורות לקלאמפ מוזכרות לעיתים קרובות על ידי דמויות שונות, בדרך כלל יוּקו. העבודות האלה נוטות להיות סדרות ישנות.
במאנגה
בפרק 8, יוּקו משתמשת במרקר כדי לכתוב זנטֵטְסוּקֶן (החרב החותכת פלדה) על מחבט בייסבול. היא אז עושה כמה תנועות וחותכת מחשב נישא ולאחר מכן אומרת משפט הייחודי לגוֹאֶמוֹן יישיקאווה מלוּפין 3. אזכור אחר הנעשה על ידי יוּקו, בפרק 42 של המאנגה, הוא לעין חתול(Cat's Eye). אזכור אחר כולל את יוּרוּסֶאי יטְסוּרָה שנכתב על ידי רוֹמיקוֹ טַקָהאשי בפרק 46, וכו'.
באנימה, בפרק הראשון של העונה השנייה, xxxHolic:Kei, יוּקו קוראת מהדורה של אוֹקיקוּ פוּריקאבוּטֶה (おおきく振りかぶって), מאנגת כדור בסיס; מוקדם יותר בפרק הדמויות צפו במשחק כדור בסיס שבו לשחקן היו את אותם מדים כמו לדמות במאנגה שיוּקו קראה. ישנם כמה קשרים בין אוֹקיקוּ פוּריקאבוּטֶה לבין xxxHolic, שתי המאנגות פורסמו בקוֹדָנְשה, והאנימות שלהם בוימו על ידי טסוּטוֹמוּ מיזוּשימה.
בפרק 3 מרו ומורו משחקות במודל של טכיקומה, מכונה דמוית עכביש מGhost in the Shell: Stand Alone Complex ומודל של ספינת הקרב של יממוטו מיאט. שני הדגמים נבנו על ידי יוּקו בזמן שחיקתה שוואטאנוקי יחזור.
Ghost in the Shell וxxxHolic הם שתי אנימות אשר צוירו על ידי Production I.G.
בפרק 4 של xxxHolic: Kei, יוּקו מחזיקה עותק של מגזין הצעירים השבועי (Weekly Young Magazine). במגזין זה המאנגה xxxHolic מפורסמת.
התרגום לעברית

אף על פי שהאנימה לא נרכשה לארץ באופן רשמי קבוצת הפאנסאב OMG SUBS תרגמה את כולה לעברית.
פלישת חוטפי הגופות

| --- | --- |

 מבוסס על:  The Body Snatchers 
 בימוי:  דון סיגל 
 הופק בידי:  ולטר ונגר 
 תסריט:  Daniel Mainwaring, סם פקינפה 
 שחקנים ראשיים:  קווין מקארתי דאבס גריר וירג'יניה כריסטין סם פקינפה ריצ'רד דיקון וויט ביסל פרנק האגני ראלף דאמקה לארי גייטס דנה וינטר בובי קלרק King Donovan קרולין ג'ונס טום פאדן 
 מוזיקה:  כרמן דראגון 
 צילום:  אלסוורת' פרדריקס 
 מדינה:  ארצות הברית 
 חברת הפקה:  Monogram Pictures 
 חברה מפיצה:  Monogram Pictures, נטפליקס 
 שיטת הפצה:  וידאו על פי דרישה 
 הקרנת בכורה:  5 בפברואר 1956 
 משך הקרנה:  80 דק' 
 שפת הסרט:  אנגלית 
 סוגה:  סרט מדע בדיוני, סרט אימה, פלישת חייזרים, סרט מבוסס יצירה ספרותית 
 דף הסרט ב־IMDb
 
כרזת הסרט "פלישת חוטפי הגופות"
"פלישת חוטפי הגופות" (באנגלית: Invasion of the Body Snatchers) הוא סרט קולנוע אמריקאי משנת 1956 בסוגת המדע הבדיוני המתאר פלישת חוצנים לכדור הארץ, המשתלטים על גופם בני האדם ומחליפים אותם בכפילים זהים, שאינם נבדלים במאומה מבני האנוש המקוריים, אלא שהם מקרינים קור וחסר רגשות ופועלים במסגרת אחת שמטרתה להשתלט על כדור הארץ.
ההפקה

הסרט פלישת חוטפי הגופות הופק בשנת 1956. הסרט מבוסס על ספר בשם "חוטפי הגופות" (The Body Snatchers) פרי עטו של סופר בשם ג'ק פיני (Jack Finney).
הסרט הוא מסרטי ה-B-movies, סרטי קולנוע שהופקו בתקציב מצומצם, בשחור - לבן וצולמו בעיקר מחוץ לאולפן. סרטים מסוג זה היו מקובלים בהוליווד בשנות השלושים, הארבעים והחמישים. הסרטים היו בעיקר סרטי מתח, אימה ומדע בדיוני. סרטים מסוגת הסרט האפל נכללים ברובם בקטגוריה זאת. רבים מסרטים אלו הפכו במרוצת השנים לסרטי פולחן.
הסרט בוים על ידי הבמאי היהודי - אמריקאי דון סיגל (1912–1991), במאי נחשב של סרטי פעולה ומתח, שסרטו הנודע ביותר הוא הארי המזוהם משנת 1971. פרט ל"פלישת חוטפי הגופות" לא ביים סיגל סרטי מדע בדיוני אחרים.
עלילה

עלילת הסרט מתרחשת בעיירה קטנה בקליפורניה. גיבור הסרט, הרופא המקומי, ד"ר מיילס בנל, המגולם על ידי השחקן קווין מקארתי (אחיה של הסופרת מרי מקארתי, אשר על פי צירוף מקרים יש לשמו משמעות לגבי ההיבט הפוליטי-חברתי של הסרט), החוזר לעיירה לאחר שנעדר ממנה בהשתתפותו בכנס רפואי, מגלה לתדהמתו כי אחדים ממטופליו באים אליו בטענה כי יקיריהם ובני משפחתם אינם אלא מתחזים, ולא קרוביהם האמיתיים. אחת מהן היא אהובתו לשעבר בקי דריסקול המגולמת על ידי השחקנית דנה ווינטר (מי שהשתתפה בין השאר בסרט רשימתו של אדריאן מסנג'ר), המתלוננת בפניו כי בת דודתה סובלת מאשליה כי דודן הקשיש, "הדוד אירה" החביב, אינו אלא מתחזה שתפס את מקומו של הדוד האמיתי.
מאוחר יותר באותו יום מביאה סבתא את נכדה לרופא, הלומד ממנה כי הילד נתון בחרדה וחושש לחזור לביתו, בהתעקשו כי אמו אינה אמו. הרופא פוגש את פסיכיאטר של העיירה המודע אף הוא לתופעה, אך פוטר אותה כהיסטריה המונית.
הרופא מוזעק מארוחה נינוחה במסעדה לביתו אחד מידידיו ג'ק. בהגיעו לביתו של ג'ק מראה לו ג'ק גופה מוזרה שמצא בחצרו, דומה לגויית אדם אך פניה אינן מושלמות ונראות כפניו של עובר שתווי פניו טרם התגבשו ובכף ידו אין טביעות אצבעות כלל. הרופא מגלה לתדהמתו כי מידות הגופה וממדיה תואמים את אלו של ג'ק. הרופא מבקש מג'ק שישים עין על הגופה במשך הלילה, כדי לראות מה יקרה לה ולהודיע לו על כל התפתחות. עוד באותו ערב מגיעים ג'ק ואשתו לבית הרופא, כשהם אחוזי בעתה לאחר שראו שהגופה בינתיים התגבשה, קיבלה תווי פנים והיא נראית ככפילו של ג'ק לכל דבר ועניין.
הדבר מעורר ברופא חרדה לגורלה של ידידתו בקי והוא ממהר לביתה ומגלה כי גם בו נמצאת גופה, ההולכת ומתגבשת לכפילה מושלמת של בקי.
בהמשך מתברר לרופא ולידידיו כי הגופות מגיעות לבתיהם של תושבי העיירה, כשכל אחת מהן עטופה בתוך מעין תרמיל זרעים ענק של צמח ובכל בית בו מונח התרמיל, מפתח ממנו כפיל הזהה במראהו לאדם שבביתו הונח התרמיל, מלבד העובדה כי הם מפגינים קור וחוסר רגשות. האנשים המקוריים שנוצרו להם הכפילים נרצחים על ידי הכפילים וגופותיהם נעלמות.
הרופא מנסה להתקשר ל-FBI אך נוכח כי הקווים תפוסים או מנותקים. מתברר כי כל אנשי העיירה, לרבות שוטריה, הם כפילים והם מקיימים מערכת מאורגנת של שתילת התרמילים בבתיהם של התושבים האחרונים שהם עדיין בני אנוש.
הסרט מגיע לשיאו כשהרופא ובקי ידידתו מנסים להימלט מאנשי התרמילים במטרה להזהיר את יתר האנושות. הם מתחבאים ובקי מוחלפת בשנתה על ידי כפילה. הרופא הלוקח אותה לזרועותיו כדי לנשקה, זורק אותה בבהלה כהוא נוכח לראות את פניה חסרות ההבעה והוא מבין כי היא כבר אחת "מהם".
הרופא נס על נפשו ויוצא לכביש המהיר, מטפס על גב משאית חולפת שעליה מתנוססים שמות הערים הקרובות ומתברר לו כי עלה על משאית של אנשי התרמילים, בדרכה להפיץ את התרמילים בערים נוספות. הוא קופץ מן המשאית וזועק אל הנהגים החולפים על פניו "הביטו טפשים, אתם בסכנה. האינכם רואים? הם בעקבות כולכם. הם בעקבות כולנו. הם כבר כאן! אתם הבאים בתור!".
הפתיחה והסיום שנוספו

הסיום המדכא והמייאש של הסרט גרם לצורך להוסיף סיום אופטימי ונוסך תקווה לסרט. למעלה משני עשורים לאחר הקרנתו המקורית של הסרט, בשנת 1978, כאשר יצא הסרט להקרנה מחדש בבתי הקולנוע, הוספו לו פתח דבר וסיום, שבאו למתן את המסר הפסימי של הסרט. הפתיחה שנוספה לסרט יוצרת מסגרת שבה הרופא מספר את הסיפור לאחר מעשה ומעמידה את עלילת הסרט כתיאור רטרואקטיבי "פלשבק" של הפרשה.
הסיום שנוסף מסיים את העלילה בכך שהרופא נאסף מהדרך ומובל לבדיקה פסיכיאטרית, בדרך הוא מספר לשוטרים את גרסתו, שאינה זוכה לאמון. אז מתרחשת תאונת דרכים המאשרת את סיפורו; אוטובוס מתנגש במשאית ועליה כמות של התרמילים. המשטרה מאמתת את סיפורו של הרופא ומציבה מחסומים על הכבישים. אנשי הבולשת הפדרלית וסוכנויות הביטחון האחרות נכנסות לכוננות חירום. לרופא באה הרווחה על כי סוף סוף מאמינים לו.
הרקע הפוליטי - חברתי

בשנות החמישים של המאה העשרים שררו בקרב העם האמריקאי מספר חרדות:
חרדה המונית מפני השתלטות קומוניסטית שנבעה מגל המקארתיזם שעורר הסנטור ג'וזף מקארתי.
מאידך, חרדה מפני המקארתיזם, שהייתה נחלת חלק קטן מן הציבור האמריקאי, בעיקר בחוגי המשכילים ובעלי ההשקפות הליברליות.
חרדה מן התוצאות של הניסויים של כלי נשק אטומיים באטמוספירה העלולות לגרום ליצירת מוטציות מפלצתיות שיעלו על ערי ארצות הברית.
חרדה מפני נחיתת חוצנים, שיפלשו לכדור הארץ על מנת לשעבד או להשמיד את הגזע האנושי. חרדה זו התעוררה בעקבות גל ההיסטריה ההמונית שפקדה את הציבור האמריקאי, החל מתקרית רוזוול בשנת 1947 וה"התגלות" ההמונית של צלחות מעופפות, שארעה באותה שנה ונמשכה לאורך שנות החמישים.
חרדות אלה באו לידי ביטוי בתרבות ההמונית בארצות הברית, בסרטי המדע הבדיוני (כדוגמת "היום בו עמדה הארץ מלכת" "The day Earth stood still" משנת 1951), בספרי המדע הבדיוני (כדוגמת השליטים מאת רוברט היינליין), בסרטי אימה ואף בדרמות פוליטיות (כדוגמת השליח ממנצ'וריה, שאמנם הוסרט כבר בראשית שנות השישים, אך ביטא הייטב את חרדות שנות החמישים).
הסרט פלישת חוטפי הגופות ביטא את כל החרדות האלה גם יחד ומכאן הצלחתו הגדולה בזמנו. כוכב הסרט קווין מקארתי (שבצירוף מקרים שם משפחתו זהה לשם יוצר המקארתיזם) אמר בראיון בשנת 1998 כי כל כוונתם של יוצרי הסרט הייתה ליצור סרט אימה-מדע בדיוני והם לא התכוונו ליצור אלגוריה פוליטית. גם מחבר הספר שעל פיו הופק הסרט, ג'ק פיני אמר כי לא הייתה לו בכתיבת הספר לו כל כוונה פוליטית, אולם רבים ראו בסרט בזמנו ביטוי לחרדה מפני השתלטות קומוניסטית ומעטים יותר ראו בו חרדה מפני המקארתיזם.
הפקות נוספות

הסרט זכה לשלוש הפקות נוספות, מספר רב מן הרגיל. ההפקות הן:
פלישת חוטפי הגופות (Invasion of the Body Snatchers) משנת 1978: לעומת הסרט המקורי, שהסתיים במסר של תקווה, היה סופו של סרט זה פסימי וקודר. הסרט, שעם כוכביו נמנו דונלד סאת'רלנד, ג'ף גולדבלום וליאונרד נימוי, צולם בצבעים וזכה להצלחה מסוימת בגין העובדה שאת תפקיד הגיבור מילא סאת'רלנד שהיה אז בשיא הצלחתו הקולנועית. קווין מקארתי, השחקן הראשי בסרט המקורי, ודון סיגל, במאי הסרט המקורי, מופיעים בו בתפקידי אורח משניים. הסרט בוים על ידי פיליפ קאופמן והולחן על ידי דני צייטלין, שהפסקול שחיבר - עבודתו היחידה אי פעם לקולנוע - זכה לשבחים רבים. גרסה זו נחשבת עד היום מהסרטים הבולטים בז'אנר האימה והמדע הבדיוני.
חוטפי הגופות (Body Snatchers) משנת 1993: סרט זה, בבימויו של אבל פררה, התרחש בבסיס צבאי מבודד בדרום ארצות הברית, שאליו פלשו חוצנים הצדים חיילים מאנשי הבסיס ומשבטים אותם. סיומו של סרט זה היה פתוח ודו-משמעי. הסרט זכה לביקורת מעורבות, ועם זאת, כמה מהביקורות החיוביות יותר העניקו לסרט שבחים יוצאי דופן: והמבקר רוג'ר איברט ראה בו את הגרסה המוצלחת ביותר של הסיפור לדורותיו.
הפלישה (The Invasion) משנת 2007: סרט זה, בכיכובה של השחקנית ניקול קידמן, נושא את המוטיב הבסיסי של הסרט המקורי: חוצנים שהגיעו לכדור הארץ מספינת חלל שהתרסקה תוקפים את בני האדם והופכים אותם בשנתם ליצורים חסרי רגשות. הסרט בוים על ידי הבמאי הגרמני אוליבר הירשביגל, מי שהתפרסם באותה עת כבמאי של הסרט הגרמני "הנפילה" על ימיו האחרונים של אדולף היטלר בבונקר בברלין. הסרט נחשב ככישלון מבחינה מסחרית וביקורתית כאחד.
Rainy Day Women Nos. 12 & 35

"Rainy Day Women #12 & 35" (מכונה לפעמים "Everybody Must Get Stoned") הוא שיר שנכתב והוקלט על ידי הזמר-יוצר האמריקאי בוב דילן. הוא יצא לראשונה על ידי חברת התקליטים קולומביה רקורדס כסינגל במרץ 1966, והגיע למקומות השני והשביעי במצעד האמריקאי והבריטי בהתאמה. גרסה ארוכה יותר מופיעה כרצועה הפותחת את אלבום האולפן השביעי של דילן, Blonde on Blonde, ונכללה במספר אלבומי אוסף.
"Rainy Day Women #12 & 35" הוקלט בטייק אחד באולפן קולומביה בנאשוויל, טנסי, עם נגני סשן. השיר הופק על ידי בוב ג'ונסטון וכולל ליווי של תזמורת כלי נשיפה. היו ויכוחים רבים על משמעות הכותרת ועל משמעות הפזמון החוזר, "Everybody must get stoned" ("כולם חייבים להתמסטל"). כתוצאה מכך, הוא הפך לשנוי במחלוקת, כאשר חלק מהפרשנים תייגו אותו כ"שיר סמים". השיר זכה לשבחים ממבקרי המוזיקה, שכמה מהם הדגישו את האופי השובב של השיר. עם השנים הוא הפך לאחד מקטעי הקונצרטים המבוצעים ביותר של דילן, לעיתים עם כמה שינויים.